*Приложение № 5*

*към публичната покана*

Д О Г О В О Р

/ п р о е к т /

Днес,…………….. г., в гр. Варна се сключи този договор между:

**"БЛЯК СИЙ ШЕЛС" ООД** със седалище и адрес на управление гр. Варна, ул. „Тихомир“, № 28, вх. А, ет. 5, ап. 14, ЕИК 103907541, представлявано от управителя Найден Станев наричан за краткост **"ВЪЗЛОЖИТЕЛ" (БЕНЕФИЦИЕНТ)**, по договор за предоставяне на безвъзмездна финансова помощ № МДР-ИП-01-44 от 16.05.2019 г., финансиран по ПМДР 2014-2020, съфинансиран от ЕФМДР на ЕС

от една страна и от друга страна:

………………………………………...................................................................... със седалище и адрес на управление:............................................................................................., ЕИК………………., представлявано от……………………………………............................................................................, наричан за краткост ИЗПЪЛНИТЕЛ, за следното :

І. ПРЕДМЕТ НА ДОГОВОРА

1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка на оборудване, съгласно техническата и ценова оферта, представени от **ИЗПЪЛНИТЕЛЯ**, неразделна част от настоящия договор.

**II. ЦЕНИ И НАЧИН НА ПЛАЩАНЕ**

1. **ВЪЗЛОЖИТЕЛЯT** се задължава да заплати на **ИЗПЪЛНИТЕЛЯ** общата максимална цена в размер на ………........... (…....................................……………словом) лева, без ДДС.

2. В цената са включени всички разходи по изпълнение на доставката

3. Цената по ал. 1 е окончателна и не подлежи на промяна за срока на действие на договора

4. Плащанията по настоящия договор се извършват в национална валута по банков път с платежно нареждане по сметка на **ИЗПЪЛНИТЕЛЯ**:

IBAN: …………………………

Банков код: …………………..

Банка:…………………………

5. Плащането се извършва както следва:

- Авансово плащане в размер на 30 % / тридесет на сто / от стойността на сключения договор, платимо до 20 /двадесет/ дни след сключване на договора;

- Междинно плащане в размер на 60 % / шестдесет на сто / от стойността на сключения договор, платимо преди експедиция на машините и оборудването от завода производител, след писмено уведомление от страна на доставчика;

- Окончателно плащане в размер на 10 % / десет на сто / от стойността на договора, платимо при

кумулативно изпълнени следните условия, но не по-късно от 10 дни след датата на

фактурата:

* след извършен монтаж и инсталация;
* подписване на приемо-предавателен протокол.

6. Във фактурите следва да бъде вписан текста: *Разходът е по административен договор за предоставяне на БФП № МДР-ИП-01-44 от 16.05.2019 г., проект № BG14MFOP001-5.005-0009, финансиран по ПМДР 2014-2020, съфинансирана от ЕФМДР на ЕС.*

**III. СРОК И МЯСТО ЗА ИЗПЪЛНЕНИЕ**

1. Настоящият договор влиза в сила от датата на подписването му от двете страни.

2. Срокът на изпълнение (доставка, монтаж, инсталиране, изпитване и въвеждане в експлоатация) е …………………………… (словом) календарни дни след подписване на договора, но не по-късно от крайния срок за изпълнение на проекта по ДБФП № МДР-ИП-01-44 от 16.05.2019 г.

3. Мястото на изпълнение на доставката е: гр. Каварна

**ІV. ГАРАНЦИОНЕН СРОК**

1. Гаранционният срок на оборудването,предмет на договора,е…… (……)месеца от дататана пуска му в експлоатация.
2. Времето за реакция при повреда с посещение на техник в рамките на гаранционния срок на оборудването е до ………….. (….…) часа.
3. Времето за отстраняване на повредата в рамките на гаранционния срок на оборудването е до …..… (..…) часа.
4. **ИЗПЪЛНИТЕЛЯТ** отговаря за съответствието на техническите показатели на оборудването с изискванията на **ВЪЗЛОЖИТЕЛЯ**, за качеството на изработката и правилното функциониране.
5. При възникване на дефекти и/или повреди по съоръженията, **ВЪЗЛОЖИТЕЛЯТ** е длъжен да уведоми незабавно писмено **ИЗПЪЛНИТЕЛЯ** относно възникналите неизправности. **ИЗПЪЛНИТЕЛЯТ** се задължава да извърши ремонт на дефектните и/или повредени съоръжения на свои разноски възможно най-бързо, но не по-късно от договореното време за отстраняване на повредата по т. 3.
6. Всички части и материали, които не са показали съответствие по време на 72 (седемдесет и два) часовите тестове се разглеждат като дефектни. В този случай, в допълнение към отстраняването на дефектите, **ИЗПЪЛНИТЕЛЯТ** трябва да повтори тестовете.
7. В случай, че **ИЗПЪЛНИТЕЛЯТ** не пожелае да отстрани възникналата повреда/дефект или не започне процедура по тяхното отстраняване в рамките на договореното време за реакция по т. 2, след получаване на сигнала за повреда, **ВЪЗЛОЖИТЕЛЯТ** запазва правото си да извърши отстраняването на повредата сам или посредством друг доставчик, като има право да възстанови направените от него разходи за отстраняването на повредата/дефекта от внесената от доставчика сума по гаранцията за добро изпълнение.
8. **ИЗПЪЛНИТЕЛЯТ** гарантира,че доставените активи са нови.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ (БЕНЕФИЦИЕНТА)**

1. **ВЪЗЛОЖИТЕЛЯТ** има право да получи изпълнение на предмета на договора в срок, без отклонение от договореното и без недостатъци.
2. **ВЪЗЛОЖИТЕЛЯТ** има право да оказва текущ контрол при изпълнението на договора.
3. Когато **ИЗПЪЛНИТЕЛЯТ** се е отклонил от предмета на договора или той е с недостатъци, **ВЪЗЛОЖИТЕЛЯТ** има право да откаже приемането на доставката, докато **ИЗПЪЛНИТЕЛЯТ** изпълни своите задължения по договора.
4. Когато доставката притежава такива недостатъци, които я правят негодна за ползване от **ВЪЗЛОЖИТЕЛЯТ**, съгласно нейното обичайно предназначение или ако отклонението е от такъв характер, че доставката не може да бъде ползвана, съгласно обичайната употреба, **ВЪЗЛОЖИТЕЛЯ** може да развали договора по правилата на ЗЗД.
5. **ВЪЗЛОЖИТЕЛЯТ** се задължава да заплати цената на договора по реда и при условията на раздел ІІ, след приемане на изпълнението по надлежния ред.
6. Да оказва съдействие и осигурява условия и информация, необходими на **ИЗПЪЛНИТЕЛЯ** за изпълнението на договора.
7. Да осигури достъп на експертите на **ИЗПЪЛНИТЕЛЯ** до територията (мястото) на изпълнение по договора за осъществяване на дейностите, свързани с предмета му.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1. Да получи договореното възнаграждение по реда и при условията на настоящия договор.
2. Да получи съдействие и информация от **ВЪЗЛОЖИТЕЛЯ**, които са необходими на **ИЗПЪЛНИТЕЛЯ** за изпълнението на договора.
3. Да получи достъп до територията (мястото) на изпълнение по договора за осъществяване на дейностите, свързани с предмета му.
4. **ИЗПЪЛНИТЕЛЯТ** се задължава да извърши качествено и в срок доставката на (Обособената позиция №……………………………………………………………) без отклонение от договореното и без недостатъци.
5. **ВЪЗЛОЖИТЕЛЯТ** не носи отговорност за наранявания или вреди, нанесени на служителите или имуществото на **ИЗПЪЛНИТЕЛЯ** по време на изпълнение на предмета на настоящия договор или като последица от него. **ВЪЗЛОЖИТЕЛЯТ** не дължи обезщетения или допълнителни плащания извън предвидените по чл. ІІ от настоящия договор. **ИЗПЪЛНИТЕЛЯТ** поема цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на предмета на настоящия договор.
6. **ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯТ** относно обстоятелство, което предизвиква или може да предизвика подобен конфликт.
7. **ИЗПЪЛНИТЕЛЯТ** се задължава да изпълни предмета на настоящия договор, съгласно изискванията на **ВЪЗЛОЖИТЕЛЯТ** и определения срок в този договор.
8. **ИЗПЪЛНИТЕЛЯТ** се задължава да отстрани за своя сметка допуснатите недостатъци, грешки и установени дефекти в процеса на изпълнение на договора, ако такива бъдат констатирани от **ВЪЗЛОЖИТЕЛЯТ**.
9. **ИЗПЪЛНИТЕЛЯТ** се задължава да организира транспортирането и разтоварването на оборудването до мястото по раздел III. Т.3. за своя сметка.
10. **ИЗПЪЛНИТЕЛЯТ** носи всички рискове, свързани с доставката до момента на приемането по мястото на доставка.
11. **ИЗПЪЛНИТЕЛЯТ** носи отговорност пред **ВЪЗЛОЖИТЕЛЯТ**, ако при изпълнение на доставката е допуснал отклонения от изискванията, предвидени в техническото задание или съгласно договорените условия.
12. **ИЗПЪЛНИТЕЛЯТ** се задължава да предаде на **ВЪЗЛОЖИТЕЛЯТ**, при извършване на доставката на оборудването техническа документация, съдържаща информация за техническите и функционални характеристики на оборудването, посочени в техническата спецификация по процедурата, декларация за съответствие и/или СЕ или друга приложима маркировка и ръководство за експлоатация, на български език.

**VIІ. ОТГОВОРНОСТ ПРИ НЕИЗПЪЛНЕНИЕ**

1. В случай на забава на изпълнението по Раздел III. т.2. от договора, **ИЗПЪЛНИТЕЛЯТ** дължи неустойка на **ВЪЗЛОЖИТЕЛЯ** в размер на 0.5 % от стойността на договора, за всеки просрочен ден, но не повече от 5 % от стойността на договора.
2. В случай на забава на някое от плащанията, **ВЪЗЛОЖИТЕЛЯТ** заплаща неустойка в размер на 0.1 % от стойността на неизпълненото задължение, за всеки просрочен ден, но не повече от 5 % от стойността на договора.
3. Всяка от страните по договора, която не е изпълнила свое задължение, произтичащо от него, носи отговорност за неизпълнение на договора.

**VIIІ. ПРЕКРАТЯВАНЕ НА ДОГОВОРА**

1. Настоящият договор се прекратява:

* с неговото изпълнение;
* по взаимно съгласие между страните, изразено в писмена форма, като страните не си дължат неустойки.
* при настъпване на обективна невъзможност за изпълнение на възложената работа;
* с едностранно изявление на изправната страна при неизпълнение до другата страна, продължило повече от 5 (пет) работни дни.

**IX. ПРИЛОЖИМО ЗАКОНОДАТЕЛСТВО**

За всички неуредени въпроси в настоящия договор ще се прилагат нормите на Търговския закон и на Закона за задълженията и договорите, като всички спорове по него ще се решават в дух на разбирателство, а при невъзможност за постигането му - от компетентния български съд.

**X. ПРОВЕРКИ И ОДИТ**

**ИЗПЪЛНИТЕЛЯТ** се задължава да предостави възможност на органите на Управляващия орган, ДФЗ-РА, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи.

**XI. ДОПЪЛНИТЕЛНИ РАЗПОРЕДБИ**

1. **ИЗПЪЛНИТЕЛЯТ** е длъжен да изпълни поетите ангажименти съобразно сключения договор и с оглед изпълнение на предвидените в проекта цели.
2. **ИЗПЪЛНИТЕЛЯТ** изпълнява договора с грижата на добър стопанин, при спазване на принципите на икономичност, ефикасност, ефективност, публичност и прозрачност, в съответствие с най-добрите практики в съответната област и с настоящия договор.

1. **ВЪЗЛОЖИТЕЛЯТ** не носи отговорност за вреди, понесени от служителите или имуществото на изпълнителя по време на изпълнение на договора или като последица от него.
2. **ИЗПЪЛНИТЕЛЯТ** поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. **ВЪЗЛОЖИТЕЛЯТ** не носи отговорност, произтичащата от искове или жалби вследствие нарушение на нормативни изисквания от страна на **ИЗПЪЛНИТЕЛЯ**, неговите служители или лица, подчинени на неговите служители, или в резултат на нарушение на правата на трето лице.
3. **ИЗПЪЛНИТЕЛЯТ** не предприема каквито и да са дейности, които могат да го поставят в хипотеза на конфликт на интереси по смисъла на чл. 57 от Регламент 966/2012 г. и относимото национално законодателство. При наличие на такъв риск **ИЗПЪЛНИТЕЛЯТ** предприема всички необходими мерки за избягване на конфликт на интереси, и уведомява незабавно **ВЪЗЛОЖИТЕЛЯТ** относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно упражняване на функциите по договора на което и да е лице, е опорочено поради причини, свързани със семейството, емоционалния живот, политическата или националната принадлежност, икономически интереси или всякакъв друг общ интерес, който то има с друго лице, съгласно чл. 57 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета.
4. Европейската комисия има право на достъп до всички документи, предоставени на **ВЪЗЛОЖИТЕЛЯТ**, като спазва изисквания за поверителност.
5. **ИЗПЪЛНИТЕЛЯТ** е съгласен Управляващия орган, ДФЗ-РА, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на договора и максималният му размер.
6. **ВЪЗЛОЖИТЕЛЯТ** и **ИЗПЪЛНИТЕЛЯТ** предоставят на Управляващия орган, ДФЗ-РА и Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с договора, независимо от формата им, при условие, че с това не се нарушават съществуващи права на интелектуална и индустриална собственост.

**XII. ЗАКЛЮЧИТЕЛНИ РАЗПОРЕДБИ**

1. **ИЗПЪЛНИТЕЛЯТ** дава своето съгласие при съставяне на документите, свързани с изпълнение на договора да съдържат задължителната визуализация при изпълнение на проекти по ПМДР 2014 - 2020.
2. Страните се договарят да действат добросъвестно, относно своите права по този договор и да предприемат всички разумни мерки с цел да осигурят изпълнението на целите на настоящия договор, като уреждат по най-ефективен начин възникналите претенции.
3. Всички спорове по настоящия договор, включително и споровете породени или отнасящи се до неговото тълкуване, изпълнение, прекратяване ще се рещават чрез преговори между страните, а при непостигане на съгласие по съдебен път.

Настоящият договор се сключи в два еднообразни екземпляра - по един за всяка от страните по него.

**ВЪЗЛОЖИТЕЛ: ....................................... ИЗПЪЛНИТЕЛ:..............................**

**Найден Станев Официално Представляващ:**

**Управител на "БЛЯК СИЙ ШЕЛС" ООД**